projecte-aina/catalan_government_crawling huggingface dataset:
Si bé els primers bombardeigs sobre el nucli urbà de Barcelona s'iniciaren la nit del 13 de febrer de 1936 des del creuer italià Eugenio de Savoia, els mes més importants soferts durant la Guerra Civil foren els que es dugueren a terme per l'aviació italiana els dies 16, 17 i 18 de març de 1938
Fotografia del bombardeig aeri de Barcelona el 17 de març de 1938, vista des d'un bombarder italià/ Italian Airforce.
La Porxada derruïda pel bombardeig de la Guerra Civil, 1938.
Col·lecció Ajuntament de Granollers. / Arxiu Municipal de Granollers.
Durant el transcurs de la Guerra Civil es produïren bombardeigs aeris en diverses localitats de la geografia catalana sobre la població civil.
Barcelona fou, sens dubte, la més afectada tant pel que fa en nombre de morts com d'edificis destruïts.
Els bombardeigs més intensos sobre la capital catalana es dugueren a terme per l'aviació italiana els dies 16, 17 i 18 de març de 1938, amb el resultat de més d'un miler de morts i la destrucció total de 48 edificis.
Els bombardeigs al territori català comportà la mort de més de 5.000 persones de totes les edats.
Font: Villarroya, Joan, La vida a la rereguarda, Volum 9 de la col·lecció de De Riquer, Borja (dir.), Història.
Política, polítics i societat dels Països Catalans, Barcelona, Fundació Enciclopèdia Catalana, 1997 (p.326-329).
El resultat de les eleccions del 12 d'abril precipità la instauració de la II República a tot l'Estat espanyol.
A Catalunya, però, es va palesar que la situació s'havia radicalitzat i que s'era molt lluny del reformisme prudent i cautelós que havia dominat fins al 1923, perquè s'atorgà l'hegemonia política a uns altres protagonistes.
Manifestació davant de la universitat a favor de la república en el seu quart aniversari.
Merletti / Institut d'Estudis Fotogràfics de Catalunya
Després del triomf de les forces polítiques republicanes en les eleccions municipals del 12 d'abril de 1931, Lluís Companys, conseqüent amb el programa polític i en nom de "la suprema legalitat: el sufragi popular", proclamà la república des del balcó de l'Ajuntament de Barcelona.
Poques hores després, el líder polític d'ERC, Francesc Macià, proclamaria la República Catalana dins de la Federació de Repúbliques Ibèriques des del balcó de la Generalitat.
La jornada va ser una veritable festa a tot Catalunya.
No hi va haver incidents i van desfilar, al llarg de la tarda, més de cent mil persones cridant a favor de Macià i de la república pels carrers de Barcelona.
El 1r Festival Popular de Poesia Catalana va ser un acte poètic i polític que va tenir lloc el 25 d'abril de 1970 al Gran Price de Barcelona, escenari dels combats de boxa i lluita lliure a la ciutat.
Cartell del 1r Festival Popular de Poesia Catalana
Va ser un acte de poesia resistent, esdevingut un clam per les llibertats, que va aplegar 3.000 persones i hi van participar poetes i actors de totes les generacions.
Una setantena de poetes hi van ser presents i molts d'ells van reci-tar dalt de l'escenari per primera vegada.
El Memorial Democràtic i la Institució de les Lletres Catalanes, amb la col·laboració de l'Associació d'Expresos Polítics del Franquisme, havia programat un acte de commemoració per al 27 d'abril, comissariat per Ona Balló i Manel Guerrero, en el qual estava previst que hi participessin una trente-na de poetes, la compositora Marina Herlop, l'artista Frederic Amat i el cineasta Isaki Lacuesta.
Al llarg del dia d'avui, coincidint amb el cinquantè aniversari de l'efemèride, el Memorial Democràtic i la Institució de les Lletres Catalanes difondran material històric per rememorar l'esdeveniment des de les seves xarxes socials.
Aquí trobaràs a informació i els recursos digitals que t'ofereix el Memorial Democràti c perquè puguis descobrir i aprendre sobre el nostre passat.
Permet cercar i visualitzar mapes i línies cronològiques per localitzar informació i testimonis sobre un fet o una etapa determinada.
Inclou persones, fets històrics i espais de memòria.
Guerra Civil, repressió, premsa de l'època, Transició...
Des del web del Memorial Democràtic es pot fer una visita virtual a set exposicions per aprendre sobre el nostre passat recent.
Una mirada al que és la memòria i al que són les polítiques públiques en aquesta matèria des d'una conversa amb experts entrevistats, com la productora de cinema i historiadora Isona Passola, l'escriptora Dory Sontheimer o el pedagog Salvador Domènech.
La publicació digital del Memorial Democràtic inclou entrevistes, rutes i articles en profunditat.
Permet l'accés als treballs premiats d'estudiants de batxillerat que van investigar sobre la memòria democràtica als països catalans del 1931 al 1980.
Ofereix, entre d'altres, una selecció de bibliografies temàtiques, eines per a la recerca i publicacions recomanades proposades pel Centre d'Informació i Documentació del Memorial Democràtic.
Recursos especialment adreçats a la comunitat educativa, però de interès per a tothom:
El Memorial Democràtic és una institució de tothom i per a tothom.
És una institució pública que té per missió la recuperació, la commemoració i el foment de la memòria democràtica a Catalunya (1931-1980), en concret la Segona República, la Generalitat republicana, la Guerra Civil i les víctimes per motius ideològics, de consciència, religiosos o socials, així com la repressió a persones i col·lectius per part de la dictadura franquista —incloent-hi la llengua i la cultura catalanes—, l'exili i la deportació.
El Memorial Democràtic rememora la lluita antifranquista i la transició a la democràcia fins a les primeres eleccions al Parlament de Catalunya.
Posa al centre de la seva activitat la dignitat de la persona, els valors democràtics i el respecte pels drets humans, perquè la barbàrie no es torni a repetir ni aquí ni enlloc.
En l'article 54, l'Estatut determina que la Generalitat i els altres poders públics han de vetllar pel coneixement i el manteniment de la memòria històrica de Catalunya, com a patrimoni col·lectiu que testimonia la resistència i la lluita pels drets i les llibertats democràtiques.
El Memorial Democràtic és l'organisme que dona resposta a aquest article de l'Estatut.
És una institució de tothom: persones, entitats i organismes que tenen la voluntat de recuperar la nostra memòria històrica.
Eixos estratègics del Memorial Democràtic
Historiador, gestor cultural i comissari d'exposicions.
Des del març de 2019 assumeix la direcció del Memorial Democràtic de la Generalitat de Catalunya.
Del gener de 2008 fins al març de 2019, va ser director del Museu Memorial de l'Exili (La Jonquera), centre que està adscrit a la Generalitat de Catalunya (Departament de Justícia).
També fou professor associat de la Universitat de Girona els anys 2010/2011 i 2015/2016.
En els darrers anys ha dirigit la seva atenció professional envers la gestió de museus i el patrimoni d'ordre memorial, i l'anàlisi de les polítiques públiques de memòria.
També en l'àmbit acadèmic ha fixat els seus interessos en el camp de l'art i la cultura actuals i la investigació en l'àmbit de la història social i política contemporànies.
Respecte a la seva relació amb l'art, va exercir durant diversos anys (1991-2007) com a coordinador tècnic i codirector artístic a la Fundació Espais d'Art Contemporani (Girona).
Paral·lelament, fou cap de redacció de la revista especialitzada en art i cultura, Papers d'Art, editada per la mateixa fundació.
És una institució de la Generalitat de Catalunya que té per missió la recuperació, la commemoració i el foment de la memòria democràtica a Catalunya (1931-1980).
Aquest període històric compr è n la Segona República, la Guerra Civil, la dictadura franquista i transició a la democràcia.
El Memorial Democràtic posa especial èmfasi en la recuperació de la memòria de les víctimes per motius ideològics, de consciència, religiosos o socials, així com en la repressió perpetrada per la dictadura franquista a persones i col·lectius (incloent-hi la llengua i la cultura catalanes), l'exili i la deportació.
El Memorial Democràtic rememora la lluita antifranquista i la transició a la democràcia fins a les primeres eleccions al Parlament de Catalunya.
Posa al centre de la seva activitat la dignitat de la persona, els valors democràtics i el respecte pels drets humans perquè la barbàrie no es torni a repetir ni aquí ni enlloc.
Identificació del tractament: Centre d'informació i documentació del Memorial Democràtic
Responsable del tractament: Memorial Democràtic
Finalitat del tractament: gestionar les consultes i el servei de préstec del Centre d'informació i documentació del Memorial Democràtic
Legitimació: consentiment de la persona interessada
Destinataris: no es preveuen comunicacions de dades a terceres persones, excepte en els casos previstos per la llei.
Cal utilitzar els formularis i procediment disponibles a l'enllaç ( http://justicia.gencat.cat/ca/departament/protecciodades/drets-persones-interessades/ )
Informació addicional: si voleu ampliar aquesta informació podeu consultar la informació addicional del tractament en el següent enllaç: http://justicia.gencat.cat/ca/departament/protecciodades/informacio-detallada-tractaments/
Per a la realització d'activitats artístiques al Centre Educatiu Can Llupià.
Per a la realització de programes d'integració i inclusió social a través de l'esport en els centres educatius de justícia juvenil
Per al desenvolupament d'un programa d'atenció a la salut mental i les addiccions en el marc de les actuacions dels serveis d'execució penal a Catalunya.
Per a la realització de programes de conciliació i reparació adreçats a menors infractors no reincidents que hagin causat un perjudici a l'entitat FGC
Per a la realització d'activitats formatives i culturals en les instal·lacions del Museu
Per proporcionar un programa d'intervenció assistida amb gossos per a menors i joves que compleixen una mesura judicial imposada per un jutge de menors
Per tal de desenvolupar activitats esportives amb els interns del Centre Educatiu L'Alzina
Per desenvolupar unes activitats esportives amb els interns del Centre Educatiu L'Alzina
Per a l'establiment de la col·laboració per a la derivació de persones participants al programa Joves per l'ocupació
Per proporcionar un programa de teràpia assistida per animals als menors que compleixen una mesura judicial imposada per un jutge de menors
Instal·lació d'una nova màquina de raigs X al CP Brians 1
Subministrament de 1125 díptics i 75 cartells per als centres de justícia juvenil
Impressió i subministrament de carpetes impreses, sobres i bosses per als diferents òrgans judicials, fiscalies, gerències i serveis territorials de Catalunya
Subministrament de 113.600 carpetes impreses per a la Comissió d'Assistència Jurídica Gratuïta de Catalunya
Adequació parcial de la planta baixa del mòdul Dones 2 com a àrea educativa i reubicació a la planta primera del mòdul Dones 2 dels espais comuns de la unitat del DAE al CP Brians 1
Impressió i lliurament de 700 targetes personalitzades per a l'Institut de Medicina Legal de Catalunya
Gestió del servei d'economat del Centre Penitenciari Ponent
Desmuntatge i reforma de la nau Polígon El Segre 728-A
Subministrament de 35 carros per al trasllat de documentació, destinats als jutjats socials que es traslladaran a la Ciutat de la Justícia de Barcelona i l'Hospitalet de Llobregat
Reedició de 2.000 exemplars dels díptics de l'Oficina d'Atenció a la Víctima del Delicte (OAVD)
Material necessari per al funcionament de les eleccions sindicals del personal al servei de l'Administració de Justícia
Subministrament de seixanta bosses bandolera UDDIN destinat als assistents a la VI Trobada d'Acadèmies de Farmàcia Iberoamericanes
Subministrament de vestuari de funcionaris i personal laboral, i subministrament d'articles de neteja i higiene per als interns
Obres d'adequació de la secció oberta del Centre Penitenciari Homes, per al seu ús com a centre obert i del Centre Obert Barcelona 2
Trasllat dels òrgans judicials de la jurisdicció social de Barcelona ciutat, buidatge dels edificis que ocupen actualment, i d'altres trasllats lligats amb la implantació de la nova oficina judicial i adequació d'espais en alguns edificis judicials
Elaboració i instal·lació de diversos articles per a l'equipament general del Centre Penitenciari Mas d'Enric
Obres d'adequació i equipament dels espais de bugaderia, fleca, magatzem d'economats, cafeteria, offices i economats, i incorporació d'equipaments de cuina així com altres treballs complementaris del Centre Penitenciari Mas d'Enric al Catllar.
Realització dels treballs necessaris per dur a terme el projecte i les obres necessàries per les actuacions complementàries per la finalització del Centre Penitenciari Mas d'Enric al Catllar, Tarragona
Subministrament de material i serveis diversos per a centres penitenciaris, centres educatius, serveis centrals, serveis territorials i òrgans judicials
Per al foment de les activitats de les acadèmies de Catalunya.
Per establir un marc de col·laboració entre les parts signants, a fi de dur a terme conjuntament la formació pràctica externa de l'estudiant en els camps dels estudis que ofereix la FUdGIF, tal com es determina en els plans d'estudis respectius.
Per a l'organització de les XIX Jornades de Dret Català a Tossa
Per implantar una Oficina d'Atenció a la Ciutadania en Matèria Sociolaboral
Per a l'organització del postgrau d'execució penal a la comunitat el qual es transforma en el màster d'execució penal a la comunitat i justícia restaurativa
Per a la col·laboració en la lluita contra els delictes d'odi i discriminació
Per al foment de les activitats de les acadèmies de Catalunya
Per a l'edició de les ponències i treballs presentats en les XVIII Jornades de Dret Català a Tossa
Per a l'organització del Postgrau d'execució penal a la comunitat (edició 2014-2015)
Per realitzar pràctiques acadèmiques externes en entitats col·laboradores per al còmput de crèdits
Per a l'execució del projecte Terminologia multilingüe del Codi civil de Catalunya
Per a elaborar i difondre el Diccionari de la mediació
Per coordinar les organitzacions professionals europees en l'àmbit de la justícia penal
Per a l'organització de les XVIII Jornades de Dret Català a Tossa
El Departament de Justícia té com a funcions bàsiques les matèries relacionades amb l'Administració de justícia a Catalunya i la seva modernització; els serveis penitenciaris, la rehabilitació i la justícia juvenil; la conservació, actualització i desenvolupament del dret civil de Catalunya; les entitats jurídiques, els notaris i els registradors; la recuperació i difusió de la memòria democràtica, i els afers religiosos.
Aquesta publicació s'ha elaborat amb l'objectiu de donar a conèixer el conjunt de serveis que el Departament de Justícia presta directament a la ciutadania, però també per mostrar el suport i els serveis que es donen a altres institucions, bàsicament l'Administració de justícia, i a diferents col·lectius professionals.
Per facilitar la localització de la informació, s'ha estructurat, d'una banda, per ordre alfabètic i, d'altra banda, mitjançant un índex temàtic que classifica els serveis d'acord amb els àmbits competencials del Departament.
Cada servei està descrit de manera breu, però la majoria de les entrades contenen un enllaç cap a uns continguts, més extensos, publicats als webs del Departament de Justícia, de manera que sempre es pot ampliar la informació d'interès continguda en aquest Catàleg de serveis.
Finalment, convé ressaltar que, a més de tota la informació sobre activitats, serveis i tràmits del Departament de Justícia als webs esmentats, disposem d'un formulari de contacte on es poden adreçar tot tipus de consultes i suggeriments.
Les cartes de serveis són documents per mitjà dels quals les institucions informen públicament la ciutadania sobre els serveis que ofereixen i els compromisos de qualitat per prestar aquests serveis.
S'elaboren amb la finalitat de facilitar a la ciutadania l'exercici efectiu dels seus drets, de promoure la millora contínua de la qualitat i de fer explícita la responsabilitat del servei en relació amb la satisfacció de les persones usuàries.
Butlletí mensual publicat pel Centre de Mediació de Dret Privat de Catalunya amb la intenció qie sigui una eina útil i de referència per als professionals de la mediació i dels sistemes de resolució alternativa de conflictes (ADR) i també per oferir als ciutadans, en general, notícies, entrevistes, articles de fons, novetats legislatives, recomanacions bibliogràfiques i les millors pràctiques en matèria de mediació i ADR a Catalunya.
Informació relativa a projectes i actuacions relacionats amb els afers religiosos.
El butlletí de Memòria és una publicació digital mensual que recull les activitats, publicacions i actuacions de la Generalitat de Catalunya en relació amb la recuperació i difusió de la memòria democràtica.
També s'hi recullen les activitats organitzades per altres administracions i per entitats memorialistes, quan aquestes en demanen la inclusió.
Butlletí mensual que difon les activitats més rellevants del Centre relacionades amb els seus eixos d'actuació, és a dir, la formació dels diferents col·lectius de personal del Departament, jornades o tallers adreçats al públic en general, les recerques i les publicacions, els serveis de la biblioteca i les actuacions de l'Observatori Català de la Justícia en Violència Masclista.
Com regula el dret civil català els nostres fets vitals?
On puc rebre orientació jurídica?
Com se seleccionen els candidats a jurat?
On es troben situats els centres penitenciaris?
Quines mesures penals i de reinserció s'apliquen a Catalunya?
Trobeu resposta a aquestes i altres preguntes relatives a la justícia a Catalunya.
Butlletins electrònics de periodicitat mensual sobre alguns àmbits competencials del Departament de Justícia i als quals us podeu subscriure.
L' ADR Justícia és el butlletí de resolució alternativa de conflictes que publica el Centre de Mediació de Dret Privat de Catalunya cada mes.
El butlletí pretén ser una eina útil i de referència per al professional de la mediació i dels sistemes de resolució alternativa de conflictes (ADR) i alhora oferir a la ciutadania, en general, notícies, entrevistes, articles de fons, novetats legislatives, recomanacions bibliogràfiques de les millors obres sobre ADR i les referències a les millors pràctiques en matèria de mediació i ADR a Catalunya.
Si no et vols perdre les novetats en mediació i vols rebre l' ADR Justícia cada mes a la teva bústia, subscriu-t'hi a la secció "Societat, ciutadania i famílies".
Si ja ets subscriptor d'altres butlletins gencat, només has d'introduir l'usuari i contrasenya.
Preguntes i respostes sobre l'afectació pel coronavirus en l'àmbit de la mediació
Sí, el Centre de Mediació de Dret Privat de Catalunya va posar en marxa el Programa Mediació i COVID-19 durant l'estat d'alarma.
Aquest programa dona cobertura tant a les sessions informatives sobre la mediació com a les mediacions fins als sis mesos posteriors a l'aixecament de l'estat d'alarma.
Té caràcter gratuït per a les persones usuàries sempre que la mediació es desenvolupi a través de mitjans telemàtics.
Us podeu descarregar el formulari per a una mediació civil (no familiar) o per a una mediació familiar i enviar-lo a l'adreça de correu del Centre de Mediació, tot indicant el nom de la persona sol·licitant, l'àmbit del conflicte (civil, familiar, veïnal, administratiu..) i la localitat des d'on es formula la sol·licitud:
Si ambdues parts ho accepten, es podrà iniciar una mediació per mitjans telemàtics i tractar d'arribar a un acord que s'ha de ratificar posteriorment.
El tràmit de ratificació es por fer amb Idcat Mòbil.
En el moment actual es permet fer mediació presencial amb les mesures necessàries per evitar la generació de riscos de propagació de la infecció de la COVID-19 (distància-mans-mascareta).
En aquest cas, no podreu acollir-vos al Programa Mediació i COVID-19.
Podeu demanar assistència jurídica gratuïta.
Si és favorable, les sessions seran sense cost per al ciutadà.
Si no ho és, haureu de pagar les tarifes establertes per la Generalitat de Catalunya.
Podeu contactar amb el Centre de Mediació de Dret Privat de Catalunya i atendrem els dubtes que tingueu per correu electrònic: [EMAIL]
Les pretensions relatives al rescabalament de l'equilibri en el règim de visites o custòdia compartida es decideixen als tribunals través d'un procediment especial i sumari.
En el cas que tingueu un d'obert, us podeu acollir a la mediació en règim presencial o bé telemàtica.
En aquest cas podeu optar pel Programa Mediació i COVID-19, amb què la mediació és gratuïta per a les parts.
Sí, es poden fer presencials complint les mesures i restriccions establertes per la Generalitat de Catalunya.
Consulteu especialment les mesures dels municipis amb restriccions.
Les mediacions presencials no es podran acollir al Programa Mediació i COVID-19, ja que en aquest supòsit només es poden fer telemàticament.
Les parts podran disposar d'assistència jurídica gratuïta si compleixen els requisits, o hauran d'abonar les tarifes.
Sí, el Centre de Mediació ha publicat un recull de vídeos fets per experts en dret de família amb diverses recomanacions i tècniques a seguir en les mediacions telemàtiques o telefòniques.
Preguntes i respostes sobre l'afectació pel coronavirus en l'àmbit de les entitats jurídiques: associacions, federacions, fundacions, col·legis, consells de col·legis professionals i acadèmies
D'acord amb el que estableix el Decret llei 26/2020, de 23 de juny, de mesures extraordinàries en matèria sanitària i administrativa, en l'àmbit de les persones jurídiques i de les juntes de propietaris en les comunitats subjectes al règim de propietat horitzontal, el còmput dels terminis previstos legalment per a la reunió dels òrgans de l'entitat, suspesos per l'estat d'alarma, es reprèn passats tres mesos a partir de la data de finalització de l'estat d'alarma.
Les reunions convocades abans de la declaració de l'estat alarma, ajornades durant la seva vigència, s'han de tornar a convocar dins dels tres mesos següents a la data d'aixecament d'aquest estat.
Fins al 31 de desembre de 2020, us podeu reunir i adoptar acords per mitjà de videoconferència o d'altres mitjans de comunicació, d'acord amb el que disposa l'article 312-5.2 del Codi civil de Catalunya, encara els estatuts de l'entitat no ho prevegin.
Si no és possible utilitzar aquests mitjans, i fins a la mateixa data, també podeu adoptar acords sense reunió, sempre que ho decideixi la persona que presideix l'entitat o que ho sol·licitin almenys dos dels seus membres o, si es tracta de l'assemblea general d'una associació, un vint per cent de les persones associades.
Pel que fa als òrgans col·legiats us podeu reunir i adoptar acords per mitjà de videoconferència o d'altres mitjans de comunicació.
Així mateix, els òrgans de govern i les seves comissions delegades podeu adoptar acords sense reunió, sempre que ho decideixi la persona que els presideix o que ho demanin almenys dos dels seus membres.
Els terminis previstos legalment per elaborar, aprovar i presentar comptes anuals i altres documents exigibles estaven suspesos a partir de la data de declaració de l'estat d'alarma.
El còmput es reprèn transcorreguts tres mesos a partir de la data en què va finalitzar aquest estat d'alarma, és a dir, a partir del 21 de setembre de 2020.
L'obligació de convocar i celebrar les juntes de propietaris resta suspesa fins al 30 d'abril de 2021, sens perjudici que cada comunitat pugui fer-ho dins d'aquest termini, atenent les seves circumstàncies i les mesures de seguretat en cada moment aplicables, a iniciativa de la presidència o si ho demana almenys un vint per cent dels propietaris amb dret a vot, que representin el mateix percentatge de quotes.
El darrer pressupost anual aprovat s'entén prorrogat fins a la celebració de la junta ordinària, en la qual també s'ha de procedir a l'aprovació dels comptes anteriors i a la renovació dels càrrecs.